9 қараша. Туған күн иелері
DATE: 08:08, 09 Қараша 2021 | GMT +5
TITLE: 9 қараша. Туған күн иелері
URL: https://kaz.inform.kz/news/9-karasha-tugan-kun-ieleri_a3858316/
META: DATE: 08:08, 09 Қараша 2021 | GMT +5
TOTAL WORDS: 332
AUTHOR(S):
TEXT: ЕСІМДЕР. 62 жыл бұрын ҚР Қарулы Күштері жоғары қолбасшылығының өкілі, генераллейтенант Мұрат Жәлелұлы МАЙКЕЕВ дүниеге келді. Ақтөбе қаласында туған. 1980 жылы Алматы жоғары жалпы әскери командалық училищесін, 1994 жылы М. Фрунзе атындағы Әскери академияны тәмамдаған. Қызметін мотоатқыштар полкі мотоатқыштар взводының командирі болып бастаған. 1983 жылдан - мотоатқыштар ротасының командирі. 1987-1991 жылдары - мотоатқыштар батальоны штабының бастығы - командирдің орынбасары, командирі. 1994 жылдан - ҚР Республикалық гвардиясының батальон командирі, бригада командирінің орынбасары, полк командирі. 1998 жылдан - мотоатқыштар дивизиясы командирінің орынбасары, командирі. 2000 жылдан - ҚР ҚМ Тәрбиелік және әлеуметтік-құқық жұмыс департаментінің бастығы. 2003 жылдан - Аэромобиль әскерлерінің қолбасшысы. 2009 жылдан ҚМ Штаб бастықтары комитеті төрағасының орынбасары 2010 жылдан бастап - Қазақстан Қарулы Күштері Құрлық әскерлерінің бас қолбасшысы. 2016-2019 жылдары Қазақстан Республикасы қорғаныс министрінің бірінші орынбасары – ҚР Қарулы күштері бас штабының басшысы болған. III дәрежелі «Отанға қызметі үшін», II дәрежелі «Айбын» ордендерімен, медальдармен марапатталған. 61 жыл бұрын Қазақстан Республикасы Орталық сайлау комиссиясының мүшесі Сәбила Сапарқызы МҰСТАФИНА дүниеге келді. Ақмола облысында туған. Целиноград ауыл шаруашылығы институтын БЛКЖО ОК жанындағы Жоғары комсомол мектебін бітірген. Еңбек жолы: 1982-1983 жылдары - Целиноград зауытының аға экономисі. 1983-1985 жылдары - Целиноград ауыл шаруашылығы институтында оқытушы, комсомол комитетінің хатшысы. 1985-1991 жылдары - Совет аудандық комсомол комитетінің бірінші хатшысы, Қазақстан ЛКЖО Целиноград облыстық комитетінің екінші хатшысы. 1991-1995 жылдары - Қазақстан ЛКЖО ОК хатшысы, Қазақстан Жастар одағы ОК хатшысы. 1995-1996 жылдары - «Айсар» ЖШС бас директорының орынбасары. 1996-1999 жылдары - Республикалық бюджеттің орындалуын бақылау жөніндегі Есеп комитетінің консультанты. 1999-2002 жылдары - ҚР Президенті жанындағы Отбасы ісі бойынша Ұлттық комиссия хатшылығының меңгерушісі. 2002-2003 жылдары - ҚР Президенті Кеңсесінің мемлекеттік инспекторы. 2004 жылғы сәуір-қараша айларында - ҚР Мемлекеттік хатшысының бас инспекторы. 2004-2006 жылдары - Астана қаласы әкімінің орынбасары. ҚР Президенті Әкімшілігі ішкі саясат бөлімінің әлеуметтік сала секторының меңгерушісі. 2008-2011 жылдары - Астана қаласы Сарыарқа ауданының әкімі. 2011-2016 жылдары - Астана қаласы Есіл ауданының әкімі. 2017-2019 жылдары – Қазақстан Республикасы Орталық сайлау комиссиясының хатшысы. Қазіргі қызметінде 2021 жылғы қыркүйектен бері. «Қазақстан Республикасының Тәуелсіздігіне 10 жыл», «Қазақстан Конституциясына 10 жыл», «Астананың 10 жылдығы» медальдарымен марапатталған
